Wali kusisitaptwa aka yatiyawitxa Global Voices 2010n Tantachawita (Taqi Jaqin Yatiyawinakap Jach’a 2010n Tantachawita ). Aka tantachawisasti khaysa Santiago-Chile jach’a markan apasini, aka 6ri 7ri urunak mayu phaxsit saraqataru aka 2010n marana.
Uñxatt’amaya Jach’a Tantachawin internet punku, juk’ampi amtawinakxat yatxatañataki, kunanakas lurasin ukxata, qillqantayasiñxata juk’ampirus Chile jach’a markxata. Jach’a yatiyawinakaw utjani, mayiristi Markanak Paskataña uka atipirinakxata, akasti wakicht’atatanawa Google tuqita ukjamaraki Globla Voicesax uñacht’ayaniwa khitinakatix aka internet tuqinx wali chhuyu amuyunakamp irnaqawayapki ukjamarak wali ch’amampi amuyumpi ukjamarus ch’ikhi kankañampi internet tuqi jaqinakaru amtayawayapki arsusipxañapataki, taqi ukanakatakiniw payllawixa.
Aka khipa urukawa, juk’ampi wakicht’awxa ch’amañchataskani, taqi khitinakatix chikañchasipkani ukanakas qillqantatarakiniwa, ukjamarusa kawknir blogerunakatix, blog tuqin aruskipririnakas chikañchasipxani aka tantachawinxa uksatuqinakarus imatarakiniwa.
Jumax aka Global Voices Jach’a Tantachawxa yanakt’arakismawa ch’qitatayañaxa, blogumtuqi Sitio Webamtuqisa, ukatakisti akaxay aka jach’a tantachawin badges, banners ukanakaxa.
Taqi Jaqin Yatiyawinakap Global Voices Jach’a 2010n Tantachawixa, aka Fundación MacArthur, Google, El Instituto Open Society, la Fundación Knight ukatx Yahoo! Uka jach’a mayacht’awinakan yanapt’apamp waqicht’atawa.
ayr_Latn ayr_Latn ayr_Latn ayr_Latn ayr_Latn